Gustaf Grüner

Carl Gustav Grüner til Margaard (1688–1763) var en dansk-norsk soldat og diplomat. 

Han fødtes på Säbygård i Östergötland som sønn av diplomat og amtmann Johan Diderich Grüner og friherreinne  Ebba Catharina Kurck (d. 1688). Faren virket den gang som sekretær ved den dansk-norske legasjon i Stockholm. Grüner jr. utdannet seg til soldat, deltok i Den spanske arvefølgekrigen og tjenestegjorde 1716–18 i hæren i Norge. Etter Karl XIIs død sendtes han til Stockholm i forskjellige oppdrag, og i perioden 1740–43 var han dansk-norsk minister ved det svenske hoff. 

I 1759 utnevntes han – med forbigåelse av flere eldre generaler – til kommanderende general i Norge. Grüner døde i Christiania i 1763, og ble bisatt i Gamle Aker kirke før han ble begravet i Søndersø kirke på Fyn.

Ekteskap  
 gift 30. mars 1719 i København med Sophie Amalie Vind (d. 1722), datter av generalmajor i Norge Ove Vind og Alethe Margrethe Dorn. Paret fikk tre døtre
 gift 26. mai 1725 i København med Margrethe Due (d. 1682), datter av etatsråd Jørgen Skeel Due og Birgitte Reedtz

Referanser 

Norske generaler
Mottakere av Troskapsordenen
Dannebrogordenen
Kammerherrer